b'\n_START_ARTICLE_\nFonid\n_START_SECTION_\nAsuala\n_START_PARAGRAPH_\nEnamus fone elab Ida-Beninis ja Edela-Nigeerias Benini-Nigeeria piiri l\xc3\xa4hedastel aladel.\n_START_SECTION_\nP\xc3\xa4ritolu\n_START_PARAGRAPH_\nFonide suuliselt edasiantud p\xc3\xa4rimuse j\xc3\xa4rgi on Benini fonid aja\'de j\xc3\xa4reltulijad. Fonide suulise p\xc3\xa4rimuse kohaselt emigreerusid 12.-13. sajandi paiku m\xc3\xb5ned ajad, kes ise olid p\xc3\xa4rit Kagu-Togo k\xc3\xbclast Tadost ja Mono J\xc3\xb5e \xc3\xa4\xc3\xa4rest, ida poolsetele aladele, mis on praegune Benin, ja l\xc3\xb5id seal Allada linna. Hiljem moodustasid Allada ajad uue riigi: Suure Ardra, kus kuningad valitsesid j\xc3\xa4rgides k\xc3\xbcla vanemate juhiseid ja n\xc3\xb5uandeid. Allada oli Suure Ardra pealinnaks._NEWLINE_Aasta 1625 paiku olevat tekkinud aga kuninga kolme poja vahel vaidlus, et kes nendest p\xc3\xa4rib isa trooni. Selle dispuudi tulemusel jagunes kuningriik kolmeks osaks: \xc3\xbcks vend, Kokpon, p\xc3\xbc\xc3\xbcdis s\xc3\xa4ilitada Suurt Ardrat. Teine vend, Do-Aklin, rajas Abomey linna ja kolmas, Te-Agdanlin, rajas Ajatche linna v\xc3\xb5i V\xc3\xa4ikse Ardra (kutsutakse portugali kaupmeeste j\xc3\xa4rgi, kes seal kauplesid ka Porto-Novo\'ks). Ajad, kes elasid Abomey\'s, segunesid aeglaselt kohalike h\xc3\xb5imudega, mille tulemusel olevatki tekkinud "fonid".'